《不寐》
宋代·车若水

通夕不能寐，隔户闻钟声。
野鸡四方啼，披衣天未明。
萧条六合内，耿耿华发生。
断鳌何能立四极，杞人忧天自心失。
黄昏野沽添一盂，孔孟行世非我力。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。